Župnija Ankaran

Župnija Ankaran je rimskokatoliška teritorialna župnija dekanije Dekani Škofije Koper s sedežem v Ankaranu. Župnijo že od ustanovitve vodijo salezijanci. Sakralni objekti Nekdanje cerkve Zgodovina Župnija sv. Brigite (ki je obsegala naselja Ankaran, Kolomban, Hrvatine in še manjše zaselke) je bila ustanovljena z dekretom tedanjega koprskega škofa Janeza Jenka z dne 16. januarja 1965, ki je stopil v veljavo 1. februarja 1965, kar je datum ustanovitve župnije. 0d leta 1965 župnijo upravljajo salezijanci, za župnika je bil leta 1957 imenovan pater Ivo Miklavc, ki je župnijo vodil celih 34 let. Sedež prvotne župnije je bil pri cerkvi sv. Brigite (Bride) na Kolombanu, na hrvatinskem hribu. Tedaj v naselju Ankaran sploh ni bilo cerkve, šele leta 1970 je tedanja Komisija za verska vprašanja dovolila gradnjo nove cerkve, za posebne turistične namene. Po mnogih nevšečnostih so meseca marca 1983 blagoslovili temeljni kamen nove župnijske cerkve. Julija leta 1984 je bila izdana odločba o tehničnem prevzemu, novembra istega leta pa je nova cerkev že pridobila uporabno dovoljenje, tako so jo posvetili 2 . decembra 1984. Za zavetnika župnijske cerkve in župnije so izbrali sv. Nikolaja iz Mire, ker je bil nekoč v Ankaranu samostan benediktincev s kapelo tega svetnika, ki je tudi patron mornarjev (morjeplovcev) in ribičev. Cerkev sv. Brigite je tedaj postala podružnična cerkev, sedež župnije je bil prenesen v Ankaran. Gradnja zvonika Pobuda župljanov za gradnjo zvonika k župnijski cerkvi sega v leto 2014, naslednje leto so bili nabavljeni trije zvonovi. Zatem je minilo kar nekaj časa, šele leta 2019 je bil sprejet občinski prostorski načrt Občine Ankaran, ki je dovolil umestitev zvonika v prostor. Tudi pandemija COVID-19 je zavrla tovrstna prizadevanja župnije in gradbenega odbora. Gradbeno dovoljenje je bilo izdano 24. maja 2024. Ankaranska župnijska cerkev je precej nizka in ne izstopa iz okolice, zato je bila višina samostojno stoječega zvonika določena na dobrih 21 metrov, ter geometrijsko usklajena z velikostjo cerkve. Ker je župnijska cerkev modernistična arhitektura, je arhitekt Gregor Vezjak univ.dipl.inž.arh. temu prilagodil tudi zvonik, ki pa ohranja podobo koničastih streh zvonikov koprske stolnice (53 m) ter župnijskih cerkva v Izoli (39 m) in Piranu (47 m). Spomladi 2025 so bili narejeni betonski temelji zvonika, koncem leta pa je bil zvonik z križem na vrhu zgrajen na način montažne gradnje. V zvoniku so že postavljeni zvonovi, za katere pa je potrebno pripraviti primerno konstrukcijo (osi in jarme) ter urediti sistem zvonjenja. Pridobiti je potrebno tudi vsa dovoljenja, da bodo tonsko usklajeni cerkveni zvonovi lahko peli melodijo »Salve Regina«. Namestitev in bitje stolpne ure v sedanjem projektu arhitekure zvonika in ureditve okolice ni predvideno. Ureditev in odprtje pokopališča 11. februarja 2025 so nad župnijsko cerkvijo sv. Nikolaja odprli novo pokopališče s 536 grobovi na treh grobnih poljih, ki je doslej največji projekt ankaranske občine. Župniki Franc Stritar, 1965–1967 Ivan Miklavc, 1967–2001 Vinko Štucelj, 2001–2006 Jakob Trček, 2006–2010 Miroslav Simončič, 2010–2013 Franc Šenk, 2013–2025 Jožef Krnc, 2025 - sedaj Sedanji ankaranski župnik Jožef Krnc je župnijski upravitelj tudi sosednje Župnije Škofije, delo v obeh župnijah vodi ekipno in usklajeno z dvema duhovnikoma. Sklici Viri Glej tudi Seznam rimskokatoliških župnij v Sloveniji